Μαργαρίτα του Κουρτεναί-Ναμύρ

Η Μαργαρίτα, μαρκησία του Ναμύρ (1194 - 17 Ιουλίου 1270) μέλος του Οίκου του Κουρτεναί και Μαρκησία του Ναμύρ (1229 - 1237) ήταν μεγαλύτερη κόρη και παιδί του Πέτρου Β΄ του Κουρτεναί και της Γιολάντας της Φλάνδρας.

Η Μαργαρίτα παντρεύτηκε σε πρώτο γάμο τον Ραούλ, λόρδο του Ισσοντάν (1210) που διαδέχθηκε με τον πρόωρο θάνατο του (1216) ως Κυρία του Σατωνέ - συρ -Σερ και του Μαρέγ - αν - Μπερρύ. Την ίδια χρονιά προχώρησε σε δεύτερο γάμο με τον Ερρίκο Α΄, κόμη του Βιαντέν (1216) γιο του Φρειδερίκου Γ΄, κόμη του Βιαντέν (1160 - 1210) και της Ματθίλδης του Νέρμπουργκ της Γερμανίας (πέθανε γύρω στο 1200) που κληρονόμησε ο Φρειδερίκος Α΄ του Νέρμπουργκ νεότερος αδελφός του δεύτερου συζύγου της.

Μαρκησία του Ναμύρ

Η Μαργαρίτα έγινε μαρκησία του Ναμύρ με τον πρόωρο θάνατο του τρίτου αδελφού της Ερρίκου Β΄ του Ναμύρ (1229) που είχε διαδεχτεί τον μεγαλύτερο αδελφό τους Φίλιππο Β΄ (1226). Ο παππούς τους από μητέρα Βαλδουίνος Ε΄ του Αινώ είχε δεχτεί την Κομητεία του Ναμύρ από τον θείο του Ερρίκο Δ΄ του Λουξεμβούργου. Η Μαργαρίτα και ο δεύτερος σύζυγος της Ερρίκος του Βιαντέν ή Ερρίκος Γ' του Ναμύρ κυβέρνησαν το Ναμύρ 8 χρόνια μέχρι που η Μαργαρίτα υποχρεώθηκε να το παραδώσει στον μικρότερο αδελφό της Βαλδουίνο Β΄ της Κωνσταντινούπολης (1237), εξακολουθούσαν να κυβερνούν το Βιαντέν.Cawley, Charles (16 February 2011), Namur: Footnote 162, Medieval Lands database, Foundation for Medieval Genealogy states "She took possession of Namur as MARGUERITE Marquise de Namur in 1229 on the death of her brother Henri, but was obliged to transfer it to her brother Baudouin in 1237." and cites: Chronica Albrici Monachi Trium Fontium 1229, MGH SS XXIII, p. 924.  Ο Ερρίκος Ε΄ του Λουξεμβούργου εγγονός από μητέρα του Ερρίκου Δ΄ επιτέθηκε στο Ναμύρ, το κατέλαβε και το κυβέρνησε την περίοδο (1256 - 1264) ως Ερρίκος Δ΄. Ο Βαλδουίνος Β΄ πούλησε το Ναμύρ στον ξάδελφο του Γκυ, κόμη της Φλάνδρας γιο της Μαργαρίτα Β΄ της Φλάνδρας που επιτέθηκε με στρατό και έγινε ο ίδιος μαρκήσιος του Ναμύρ αφού έδιωξε τον Ερρίκο Δ΄ (1268).

Η Μαργαρίτα μετά τον θάνατο του δευτέρου συζύγου της Ερρίκου (1252) έγινε μοναχή στο Μάριενθαλ κοντά στο Λουξεμβούργο, πέθανε και τάφηκε εκεί (17 Ιουλίου 1270).Cawley, Charles, Namur: Footnote 165, Medieval Lands database, Foundation for Medieval Genealogy cites: Kerrebrouck, P. Van (2000) Les Capétiens 987-1328 (Villeneuve d'Asq), p. 459.

Οικογένεια

Με τον δεύτερο σύζυγο της Ερρίκο Α΄ του Βιαντέν απέκτησε:Cawley, Charles, Namur, Medieval Lands database, Foundation for Medieval Genealogy

Ματθίλδη (γεν. 1216), παντρεύτηκε (1235) τον Βυζαντινό πρίγκηπα Ιωάννη Καλοϊωάννη γιο του αυτοκράτορα Ισαάκιου Β΄ Άγγελου που ο θείος του Μπέλα Γ΄ της Ουγγαρίας είχε ορίσει διοικητή της Συρμίας. Η κόρη τους Μαρία Αγγελίνα (1235 - 1285) παντρεύτηκε τον Ανσώ του Καγιώ έναν αυλικό του Καρόλου του Ανδεγαυού και ήταν οι γονείς της βασίλισσας της Σερβίας Έλενας του Ανζού.
Πέτρος.
Φρειδερίκος του Βιαντέν (πέθανε το 1247).
Ερρίκος Α΄ του Βιαντέν (πέθανε το 1267), επίσκοπος Ουτρέχτης (1249 - 1267).
Φίλιππος Α΄ του Βιαντέν (πέθανε το 1267), κόμης του Βιαντέν (1252 - 1273), παντρεύτηκε την Μαρία της Βραβάντης κόρη του Γοδεφρείδου του Λουβέν αποκτώντας τον 
 Γοδεφρείδο Α΄, κόμη του Βιάντεν (γύρω στο 1307) και άλλα 4 παιδιά.
 Φίλιππος Β΄ του Βιάντεν.
 Αδελαΐδα του Βιάντεν, παντρεύτηκε τον Όθωνα Α΄ του Νάσσαου-Ντίλενμπουργκ.
Γιολάντη του Βιαντέν (1231 - 1283).

Παραπομπές

Εξωτερικοί σύνδεσμοι
Ναμύρ

Κατηγορία:Οίκος των Κουρτεναί
Κατηγορία:Οίκος των Καπετιδών
Κατηγορία:Μαργράβοι του Ναμύρ
Κατηγορία:Κόμητες του Ναμύρ
Κατηγορία:Κόμισσες του Λουξεμβούργου